Sioned Wyn Roberts

Awdur a gomisiynydd cynnwys plant yn S4C yw Sioned Wyn Roberts.

Yn wreiddiol o Bwllheli ond wedi ymgartrefu yng Nghaerdydd, bu Sioned yn gweithio yn y maes darlledu plant ers dros ugain mlynedd. Mae'n gomisiynydd cynnwys plant yn S4C ac yn gyfrifol yn olygyddol am Cyw a Stwnsh. Cyn hynny, bu'n cynhyrchu ac uwch-gynhyrchu rhaglenni plant gyda'r BBC. Mae hi wedi sgriptio cartŵnau megis Alphablocks ac Abadas , wedi datblygu syniadau i blant o bob oed ac yn S4C wedi comisiynu a golygu cyfresi poblogaidd fel Deian a Loli a Cyw.

Dewiswyd Sioned fel un o awduron cwrs Llenyddiaeth Cymru a Chyngor Llyfrau Cymru (Tŷ Newydd Chwefror 2019). Credai Sioned bod creu cynnwys safonol yn y Gymraeg sy'n tanio dychymyg plant ac sy'n helpu caffael iaith yn hanfodol.

Cyhoeddwyd y gyfrol Ffwlbart Ffred: Drewi Fel Ffwlbart gan wasg Atebol yn 2020.

Cyfeiriadau

Categori:Llenorion Cymraeg
Categori:Llenorion benywaidd yr 20fed ganrif o Gymru
Categori:Llenorion benywaidd yr 21ain ganrif o Gymru

Categori:Prosiect WiciLlên